Middelburg

Middelburg (Nederlands: Middelburg) is de oôdstad van de provincie Zeêland. 't Leit op Walchren. Nae Terneuzen is 't de tweêde gemeênte naer antal inweuners: onheveer 50.000 in 2025. De gemeênte omvat nessens de stad Middelburg (44.000 inweuners) ok nog de durpen Erremu, Kleverskerke, Sint-Lauwers en Nieuwland en de buurschappen 't Ouwedurp en Perdamme. Middelburg is de oudste stad van de Zeêuwse eilanden en oort op Walchren dikkels angegeve mee Stad. De bienaem van de Middelburgers is Maeneblussers. 

 Functies 
Zoôas bove gezeid is Middelburg oôdstad van Zeêland, daermeê 't 'n administratief centrum is. Sins 2006 eit 't waeterschap oôk ze rissidensie in Middelburg. Industrieel leit 't achter bie Vlissienge, mae d'r is wel 'n industrieterrein: Arnestein. Ok is d'r een nieuw bedrieventerrein "Mortiere". Bie toeristen is 't vee in trek, deu 't istorische karakter van de binnestad.

 Stadsbeêld 
Middelburg is nog dudelik 'n ouwe vestiengstad, mee 'n veste die vo 't groôste deêl nog lanks de ouwe bolwerken loôp. Alleên in 't zuudoôste is de veste verrinneweerd, deur 't in de negentiende eêuw gegraeve Kanaol deur Walchren. Middelburg eit betrekkelik vee monumente, daervan de Abdij mee d'n negetig meter oôgen toren, de Lange Jan, 't Vomaelig Staduus, de Kloveniersdoelen en de ouwe aeves de meês opvallende bin. Ok de Oôstkerke mag nie onvermolde bluve. Verders bin d'r 'n oôpe erenuzen. Rondom de Mart (waara het stikt van de duven) bin nae de Twidde Wereldoôrlog de meêste verwoeste 'uuzen niet herbouwd, mae bin er nieuwe gebouwen neerhezet in traditionele stijl. 't Straetepatroôn rond de Mart is vee veranderd. Buuten het stadscentrum is weinig 'oôgbouw te vinden, weerdeur het anzicht van de stad vanof het platteland van Walchren intact is gebleven.

 Geschiedenisse 
Middelburg wier in de vroege Middeleêuwen gesticht as burcht an 't riviertje de Arne, tusse Duun-burg (Domburg) en Zuud-burg (Soeburg). De burcht eit oengeveer op de plek van de Abdij gelegen, terwiel 't gebied van de Mart toen ok al beweund geweêst moe weze. Rond 1125 è ze de Adbij gesticht en in 1217 kreeg Middelburg stadsrechten van de graef van Olland. In de eêuwen daernae begon de stad te groeien door de vospoed die d'n andel over zeê brocht. Zoô kon in 1458 't Staduus gebouwd ore. 'n Ienkele bron liekt d'rop te wiezen dat de componist Jacobus Clemens non Papa (1510-1556) uut of bie Middelburg kwam, mae de anwieziengen daerom'eêne bin tegenstrieïg en ondujelijk. 

In 1572, bie 't begin van d'n Tachtigjaerigen oorlog, sloôt de stad d'r eige nie bie d'n Opstand an, maer moch deu 'n beleg van de Waetergeuzen in 1574 toch capitulere. In de Rippebliek wier Middelburg nog belangrieker as andelsstad: zoôwel in de VOC as in de WIC aod 't 'n kaemer. Vanaf de achttiende eêuw goeng 't toch achteruut mee Middelburg, omad 't Sloe, d'n zeê-arm die-a Middelburg mee de zeê verboend, langzaeman dichtslibde. Daedeu verloor Middelburg z'n positie an Vlissienge, wat-a wel an zeê leit. In de 19e eêuw kreeg Middelburg een station an de Zeêuwse lijn.

In d'n Twidde Weareldoôrlog is de stad zwaer gebombardeerd deur de Duutsers in 1940 en in 1944 wier 't deu 't Britse bombardement op de Waschappelse Zeêdiek geïnundeerd. Nae d'n oorlog mochten vee gebouwe mee vee moeite weer ersteld ore. In 2004 trok 't gemeêntebestuur nae bekant 550 jaer uut 't staduus vo plekke te maeken vo de Roosevelt Academy, wat-a uut moe groeie toet de eerste Zeêuwse universiteit.

 Politiek 

 Gemeênteraod 
De gemeênteraod van Middelburg bestit uut 29 zetels. Hieronger stit de saomenstellieng van de gemeênteraod sind 1990:nlverkiezingen

Partij  2022  2018  2014  2010  2006  2002  1997 ¹  1994  1990GL-PvdA  8        PvdA   3  4 5  7  6 6  5  7GL   3  2  3  2  2 2  3  1Lokale Partij Middelburg (LPM)  5  6  4 4  2  3  SGP  3  3  3  3  3  3 4   CDA  3  4  4 4  5  6 6  5  7D66  3  2  3 2  0  1 2  4  3CU ²  3  3  3  3  3  3 3  VVD  2  3  3 3  3  3  4  6  3SP  1  2  3 2  3  2   FVD  1        Middelburg Transparant (MT)      1    AOV-Unie55+       2  SGP-CU ²         4  4Totaol  29  29  29  29  29  29  29  27  25Opkomst  55,4%  59,0%  59,3%  59,6%  63,8%  59,9%  50,0%  62,3%  59,2%

¹ erindeêlieng <br/ >
² 1990-1997: CU = RPF + GPV

 Burgemeêsters 
Dit is 'n lieste mee burhemeêsters sins 1808:Geni

 Ambtsperiode  Naem burgemeêster  Partij of stroôming  Biezonderheên 1808 - 1810  Jacob Hendrik Schorer    1810 - 1835  Cornelis Gerrit Bijleveld  reheriengs'ezind  toet 1814 maire 1813 - 1814  1816 - 1823  David Isaäk Schorer   1814 - 1824  Leonard Cornelis van Sonsbeeck   1835 - 1838  Johan Frederik Lantsheer   1838 - 1859  Marinus Cornelis Paspoort van Grijpskerke  (liberaol)  1859 - 1871  Jean François Bijleveld van Serooskerke  reheriengs'ezind  zeune van Cornelis Gerrit Bijleveld 1871 - 1879  Johan Willem Meinard Schorer  liberaol  1880 - 1887  Carolus Joannes Pické  liberaol  1887 - 1907  Leonhard Schorer   1908 - 1915  Martinus van den Brandeler   1915 - 1932  Pieter Dumon Tak   1933 - 1939  Meine Fernhout  ARP  1939 - 1942  Jan van Walré de Bordes   1942 - 1944  Adriaan Meerkamp van Embden  NSB  waernemend 1944 - 1946  Adriaan Jacobus van der Weel   waernemend 1946 - 1949  Willem Cornelis Sandberg tot Essenburg   1950 - 1957  Nico Bolkestein  PvdA  1958 - 1961  Johan de Widt  (VVD)  1961 - 1969  Job Drijber  VVD  1970 - 1985  Pieter Abel Wolters  VVD  1985 - 1996  Chris Rutten  VVD  1996 - 1997  Don Burgers  CDA  waernemend 1997 - 2001  Bert Spa(h)r van der Hoek  VVD  2000 - 2001  Don Burgers  CDA  waernemend 2001 - 2012  Koos Schouwenaar  VVD  2012 - 2012  Erik van Heijningen  VVD  waernemend 2012 - 2024  Harald Bergmann  VVD  2024 - 2024  Marcel Fränzel  D66  waernemend 2024 - noe  Yvonne van Mastrigt  partijloôs 

 Bekende inweuners 
 Johan Aalberts, politicus (wetouwer)
 Engel Hoogerheyden, kunstschilder
 Ad Kaland, politicus (wetouwer)
 Barend Cornelis Koekkoek, lanschapsschilder
 Anita Pijpelink, leraeres en politicus
 Kim van Sparrentak, activist en politicus
 Willem Teellinck, dômenee en theoloog

Zie ok
 Lieste mee beelden in Middelburg
 Tramways à vapeur Flessingue-Middelbourg et extensions
 Four Freedoms Award

 Noôten 

 Lienks nae buten 
 Gemeênte
 Plaatsengids
 AlleCijfers


Categorie:Stad op Walchren